wickkiey/tamil-wikipedia-chunked huggingface dataset:
# வல்லோனியா

**வல்லோனியா** (*Wallonia*, , , ) பெல்ஜிய மண்டலங்களில் ஒன்று. நாட்டின் தென்பகுதியில் இருப்பதால் வல்லோனியாவில் முதன்மையாக பிரெஞ்சு-பேசுவோர் மிகுந்துள்ளனர். பெல்ஜியத்தில் பிரெஞ்சு பேசுவோரில் 55% பேர் இங்குதான் வசிக்கின்றனர். தவிரவும் நாட்டின் மூன்றில் ஒருபங்கு மக்கள்தொகை இங்குள்ளனர். பிளாண்டர்சுக்கு மாறாக வல்லூன் மண்டலம் பெல்ஜியத்தின் பிரான்சிய சமூகத்துடன் இணைக்கப்படவில்லை. கிழக்கிலுள்ள செருமானியம் பேசும் சிறுபான்மையினர் பெல்ஜியத்தின் செருமானிய சமூகத்தின் அங்கமாகும். பெல்ஜியத்தின் மொழிவாரி சமூகங்கள் (பிளம்மிய,பிரான்சிய,இடாய்ச்சு மூன்று சமூகங்கள்) பண்பாட்டு மற்றும் கல்விக்கான முழு அதிகாரம் பெற்றவை. இவற்றிற்கு தனியான அரசும் சட்டமன்றமும் உள்ளன.  
தொழிற்புரட்சியின்போது தொழில்முனைப்பில் வல்லோனியா இங்கிலாந்திற்கு அடுத்த நிலையில் இருந்தது. இங்குள்ள நிலக்கரி, இரும்பு படுவுகள் இதற்கு உறுதுணையாக இருந்தன. இதனால் இந்த மண்டலம் 19ஆம் நூற்றாண்டின் துவக்கத்திலிருந்து இருபதாம் நூற்றாண்டு வரை செல்வச்செழிப்புடன் இருந்தது. பெல்ஜியத்தின் வளமிக்க பாதியாக விளங்கியது. ஆனால் இரண்டாம் உலகப் போருக்குப் பின்னர் கனரகத் தொழிற்சாலைகளின் முக்கியத்துவம் பெரிதும் குறைந்தது; பிளெம்மிய மண்டலம் வல்லோனியாவை விட செல்வம் மிகுந்ததாக மாறியது. வல்லோனியாவில் தற்காலத்தில் வேலையின்மை மிகுந்துள்ளது; பிளாண்டர்சை விட வல்லோனியாவின் மொ. உ .உ குறிப்பிடத்தக்களவில் குறைவாக உள்ளது. இருபகுதிகளுக்குமிடையேயான பொருளியல் ஏற்றத்தாழ்வுகளும் மொழி பிரிவினையும் பெல்ஜியத்தின் அரசியலில் முதன்மையான சிக்கலாக விளைந்துள்ளது. பிளாண்டர்சு தனிநாடு கோருமளவில் இந்த முரண்பாடு பெரிதாகியுள்ளது.  
வல்லோனியாவின் தலைநகரம் நமூராக இருப்பினும் மிகப்பெரும் மக்கள்தொகை உடைய நகரமாக சார்லெராய் உள்ளது. வல்லோனியாவின் பெரும்பாலான முதன்மை நகரங்களும் மூன்றில் ஒருபங்கு மக்கள்தொகையும் சாம்ப்ரே- மெயூசு பள்ளத்தாக்குப் பகுதியில் உள்ளன. இந்த பள்ளத்தாக்குப் பகுதியே முன்னர் பெல்ஜியத்தின் தொழில்துறையின் மையப்பகுதியாக இருந்தது. வடக்கிலுள்ள மத்திய பெல்ஜிய சமவெளி, பிளாண்டர்சு போலவே, வேளாண்மைக்கு ஏற்றது. தென்கிழக்கிலுள்ள ஆர்டென் காடு, குன்றுப்பகுதியாகவும் மிகவும் குறைந்த மக்களடர்த்தி கொண்டதாகவும் விளங்குகிறது. வல்லோனியாவின் வடக்கில் பிளாண்டர்சும் நெதர்லாந்தும், தெற்கில் பிரான்சும் கிழக்கில் ஜெர்மனியும் லக்சம்பர்க்கும் எல்லைகளாக உள்ளன. 1980 முதல் வல்லோனியா பிரான்கோபோனியில் அங்கத்தினராக உள்ளது.
# பிளாட்டினம் டெட்ராபுளோரைடு

**பிளாட்டினம் டெட்ராபுளோரைடு** *(Platinum tetrafluoride)* என்பது PtF<sub>4</sub> என்ற வாய்ப்பாட்டைக் கொண்ட கனிமச் சேர்மம் ஆகும். |திண்ம நிலையில் எண்முக ஒருங்கிணைவு வடிவ பிளாட்டினம்(IV) தோற்றத்தைத் தருகிறது.
# பிளாட்டினம் டெட்ராபுளோரைடு

## தயாரிப்பு

பிளாட்டினம் உலோகத்தை ஐதரசன் புளோரைடு முன்னிலையில் புளோரினேற்றம் செய்து என்றி மோய்சான் முதன்முதலில் இதைத் தயாரித்தார் . பிளாட்டினம் எக்சாபுளோரைடைச் சிதைவடையச் செய்து நவீன முறையில் பிளாட்டினம் டெட்ராபுளோரைடைத் தயாரிக்கிறார்கள் .
# பிளாட்டினம் டெட்ராபுளோரைடு

## பண்புகள்

298.15 கெல்வின் வெப்பநிலையில் பிளாட்டினம் டெட்ராபுளோரைடு தனி மூலக்கூறுகளைக் கொண்டுள்ளது. இதனுடைய பதங்கமாதல் வெப்பம் 210 கிலோயூல்மோல்−1 ஆகும் . தூளாக்கப்பட்ட நிலையில் பிளாட்டினம் டெட்ராபுளோரைடின் அசல் பகுப்பாய்வு நான்முக மூலக்கூற்று வடிவத்தை பரிந்துரைக்கிறது. ஆனால் பிந்தைய பகுப்பாய்வு முறைகள் பல என்முக வடிவத்தை அடையாளப்படுத்துகின்றன. இவ்வடிவில் ஒவ்வொரு பிளாட்டினத்தின் மீதும் ஆறு புளோரின்களில் நான்கு புளோரின்கள் அடுத்துள்ள பிளாட்டின மையத்துடன் பாலம் அமைக்கின்றன .
# பிளாட்டினம் டெட்ராபுளோரைடு

## வினைகள்

நீரில் கரைந்து கரைசலாகக் உள்ள பிளாட்டினம் டெட்ராபுளோரைடு ரைசல் செம்பழுப்பு நிறத்தில் காணப்படுகிறது. ஆனால் விரைவாக இது சிதைவடைந்து வெப்பத்தை விடுவித்து ஆரஞ்சு நிற பிளாட்டினம் டை ஆக்சைடு ஐதரேட்டு வீழ்படிவாகவும் புளோரோ பிளாட்டினிக் அமிலமாகவும் மாறுகிறது . BF3, PF3, BCl3, மற்றும் PCl3.போன்றவற்றுடன் வினைபுரியும்போது ஆவியாகக்கூடிய படிகக்கூட்டு விளைபொருட்களாகவும் உருவாகிறது .
# பிளாட்டினம் டெட்ராபுளோரைடு

## தொடர்புடைய சேர்மங்கள்

புளோரோபிளாட்டினேட்டு உப்புகள் PtF62− அயனிகளைக் கொண்டுள்ளன. H2PtF6 என்ற வாய்ப்பாட்டைக் கொண்ட புளோரோபிளாட்டினிக் அமிலம் மஞ்சள் நிற படிகங்களாக உருவாகிறது. இது காற்றிலுள்ள நீரை உறிஞ்சிக் கொள்கிறது. அமோனியம், சோடியம், மக்னீசியம், கால்சியம், இசுட்ரோன்சியம் மற்றும் இலந்தனம் புளோரோபிளாட்டினேட்டு உப்புகள் நீரில் கரையக்கூடியனவாக உள்ளன . பொட்டாசியம், ருபீடியம், சீசியம் மற்றும் பேரியம் உப்புகள் நீரில் கரைவதில்லை .
# பூங்கா

(இசுலோவாக்கியா)]]
**பூங்கா** எனப்படுவது மனிதர்களின் மகிழ்விற்காகவும் பொழுதுபோக்குவதற்காகவும் இயற்கையாக (அல்லது செயற்கையாக தாவரங்களை நட்டு) ஒதுக்கப்பட்டுள்ள இடமாகும். சிறப்புப் பூங்காக்கள் பாதுகாக்கப்பட்ட உயிரினங்களையும் தாவரவினங்களையும் கொண்டதாகவும் அல்லது இயற்கை வாழ்விடங்களாகவும் இருக்கும். நகரியமாக்கலின் தாக்கமாக செயற்கையான பூங்காவிடங்கள் நகரத் திட்டமிடலின்போது ஒதுக்கப்படுகின்றன. பூங்காக்களில் புல் தரைகள், பாறை, மண், மரங்களைக் காணலாம்; தவிரவும் கட்டிடங்களும் நினைவுச் சின்னங்கள், நீரூற்றுக்கள் போன்ற கட்டமைப்புக்களும் விளையாட்டுத் திடல்களும் அமைக்கப்படலாம். பல பெரிய பூங்காக்களில் கால்பந்து, அடிபந்தாட்டம், கால்பந்தாட்டம் போன்றவையும் கூடைப் பந்தாட்டம் போன்றவற்றிற்கான கட்டமைப்புக்களும் இருக்கும். உடற்பயிற்சி கூடங்களும் நடைப்பயிற்சி தடங்களும் மிதிச்சக்கர வண்டித்தடங்களும் அமைக்கப்பட்டிருக்கும். சில பூங்காக்கள் நீர்நிலைகளை அடுத்து இருக்கும். இவற்றில் நீர் விளையாட்டுக்களுக்கான வசதிகளும் செய்யப்பட்டிருக்கும். பெருநகர்ப்புறங்களில் உள்ள பெரும்பாலான பூங்காக்கள் மிகச் சிறியதாக இருக்கின்றன. இது குடிமக்கள் 10 நிமிட நடையில் சென்றடையக் கூடியதாக அமைக்கப்பட்டிருக்கும். நகரியப் பூங்காக்களில் உட்கார இருக்கைகள் அமைக்கப்பட்டிருக்கும். சிலவற்றில் மகிழுலா மேசைகளும் திறந்தவெளிச் சமையலுக்கான அமைப்புகளும் கட்டமைக்கட்டிருக்கலாம்.  
பரந்த இயற்கையிடங்களில் மிகப்பெரும் பூங்காக்கள் பல்லாயிரக்கணக்கான சதுர மீட்டர் பரப்பில் அமைந்துள்ளன. இங்கு மிகுந்த வனவிலங்குகளையும் குன்றுகள், ஆறுகள், அருவிகள் போன்ற இயற்கையான புவியியல் கூறுகளையும் காணவியலும். இவ்விடங்களில் நிகழ்காட்சிகளும் உல்லாசப் பயணச் சுற்றுக்களும் உணவகங்களும் சாகச விளையாட்டுக்களும் கட்டமைக்கப்பட்டிருக்கும். இத்தகைய பெரிய பூங்காக்களில் கூடாரம் அமைத்துக் கொண்டு முகாமிடுதலும் அனுமதிக்கப்படுகிறது. சில சிறப்புப் பூங்காக்கள் சட்டங்களால் பாதுகாக்கப்பட்டுள்ளன; அவற்றில் பூங்காவின் சட்டவிதிமுறைகளுக்கேற்ப வருகையாளர்களின் நடத்தை கண்காணிக்கப்படுகிறது. திறந்தவெளி தீ மூட்டல், கண்ணாடிப் புட்டிகளை உடைத்தல், நெகிழிக் குப்பைகள் போன்றவை தடை செய்யப்படுகின்றன. பெரிய தேசிய மற்றும் துணைதேசிய பூங்காக்கள் ஓர் பூங்காக் காவலர் (அல்லது வனப்பாதுகாவலர்) தலைமையில் கண்காணிக்கப்பட்டு பராமரிக்கப்படுகின்றது. இப்பெரிய பூங்காக்களில் கோடைகாலத்தில் மலையேறுதல், படகு வலித்தல் போன்றவையும் பனி மிகுந்த மிக வடக்கு நாடுகளில் குளிர்காலத்தில் பனிச்சறுக்கு விளையாட்டுக்களும் நடைபெறுகின்றன.
# சென்னமல்லீசுவரர் கோயில்

**சென்னமல்லீசுவரர் கோயில்** அல்லது **மல்லிகேஸ்வரர் திருக்கோவில்**, **மல்லிகார்ஜுனர் திருக்கோவில்** (Mallikesvarar Temple) என்பது சென்னை நகரம் உருவாகிக் கொண்டிருந்த காலகட்டத்தில் கட்டபட்ட முதல் கோயிலாகும். சென்னமல்லீசுவரர் கோயிலானது தேவராஜ முதலியார் தெரு, சௌகார்பேட்டை, சென்னையில் அமைந்துள்ளது. பிரித்தானிய கிழக்கிந்திய நிறுவனம் வழங்கிய நிதி உதவியுடன் கட்டப்பட்ட கோயில்களில் இதுவும் ஒன்று.
# சென்னமல்லீசுவரர் கோயில்

## வரலாறு

தற்போதைய சென்னை உயர்நீதிமன்றம் இருக்கும் வளாகத்தில் இருந்த சென்னகேசவப் பெருமாள் கோயில் மற்றும் சென்னமல்லீசுவரர் கோயில் போன்றவற்றை, பிரித்தானிய கிழக்கிந்திய நிறுவனம் தங்களது வணிக வசதிக்காக 1757ஆம் ஆண்டில் இடித்த போது, பொதுமக்கள் ஆவேசமடைந்தனர். பின்னர் கம்பேனி நிறுவனத்தார், மணலி முத்துகிருஷ்ண முதலியாருக்கு இடமும் பொருளும் கொடுத்து, 1762ஆம் ஆண்டில் தற்போது உள்ள இடத்தில் இந்த இருகோயில்களும் அடுத்தடுத்து மீண்டும் கட்டப்பட்டன. இந்த இரண்டு கோயில்களையும் இணைத்து **பட்டணம் கோவில்** என்று அப்பகுதி மக்கள் அழைக்கிறனர்.
# சென்னமல்லீசுவரர் கோயில்

## கோயில் அமைப்பு

சென்னமல்லீஸ்வரர் திருக்கோயிலின் நுழைவு வாயிலில் மணிமண்டபம் ஒன்று காணப்படுகிறது. உள்ளே நுழைந்ததும் பிரசன்ன விநாயகர் காட்சியளிக்கிறார். மேற்குப் பிராகாரத்தில் வில்வ மரமும் முருகர் சன்னிதியும் உள்ளன. அன்னை பிரமராம்பிகைக்கு தனிச் சன்னிதி உள்ளது. வடக்குப் பிராகாரத்தில் அருணகிரிநாதர் தனிச் சன்னிதியில் உள்ளார். அருணகிரிநாதருக்கு தனிச் சன்னிதி அமைந்த ஆலயங்கள் குறைவு. அவற்றில் இதுவும் ஒன்று.
# எலன் தோடுசன் பிரின்சு

**எலன் தோடுசன் பிரின்சு** *(Helen Dodson Prince)* (திசம்பர் 31, 1905 – பிப்ரவரி 4, 2002) ஓர் அமெரிக்க வானியலாளர் ஆவார். இவர் மிச்சிகன் ப்ல்கலைக்கழகத்தில் முன்னோடியாக சூரியத் தணல்வீச்சுகள் பற்றி ஆய்வு செய்த்ஹவர் ஆவார்.
# எலன் தோடுசன் பிரின்சு

## இளமையும் கல்வியும்

தோடுசன் எனப்படும் எலன் பிரின்சு மேரிலாந்து பால்டிமோரில் 1905 திசம்பர் 31 இல் எலன் வால்டேருக்கும் என்றி கிளே தோடுசனுக்கும் மகவாகப் பிறந்தார். இயற்பியலிலும் கணிதத்திலும் வல்லமை பெற்ற இவர், கவுச்சர் கல்லூரியில் கணித்வியல் படிக்க முழுக் கல்விநல்கையைப் பெற்றார். இங்கு இவர் 1927 இல் இளங்கலைப் பட்டம் பெற்றார். இவர் தன் பட்டப்படிப்பின்போது வானியல் பயில பேராசிரியர் புளோரன்சு பி. இலெவிசு ஆர்வம் ஊட்டியுள்ளார். இவர் மிச்சிகன் பல்கலைக்கழகத்தில் தொடர்ந்து படித்து 1932 இல் முதுவர் பட்டமும் 1934 இல் முனைவர் பட்டமும் வானியலில் பெற்றுள்ளார். இவரது முனைவர் பட்ட ஆய்வுரையின் தலைப்பு " 25 ஓரியானிசு கதிர்நிரல் ஆய்வு (A Study of the Spectrum of 25 Orionis)" என்பதாகும்.
# எலன் தோடுசன் பிரின்சு

## வாழ்க்கைப்பணியும் தகைமைகளும்

இவர் வெல்லெசுலி கல்லூரியில் 1933 முதல் 1945 வரை வானியல் உதவிப் பேராசிரியராக பணிபுரிந்துள்ளார். இவர் 1934, 1935 ஆம் ஆண்டுக் கோடைக் காலத்தில் மரியா மிட்செல் வான்காணகத்தில் காலங்கழித்துள்ளார். அங்கு 25 ஓரியானிசு கதிர்நிரல் ஆய்வில் தொடர்ந்து மீண்டும் ஈடுபட்டுள்ளார். இவரது கண்டுபிடிப்புகள் பின்னர் வானியற்பியல் இதழில் வெளியிடப்பட்டுள்ளன. இவர் 1938, 1939 ஆம் அண்டுக் கோடைக் காலத்தில் பாரிசு வான்காணகத்தில் ஆய்வு செய்யும்போது இவரது ஆர்வம் சூரியச் செயல்பாடுகளுக்குத் திரும்பியது. இவர் 1943 முதல் 1945 வரை ம்சாசூசட் தொழில்நுட்ப நிறுவனத்தில் கதிர்வீச்சு ஆய்வகத்தில் பணிபுரியும்போது, இவர் இராடார் உருவாக்கத்தில் கணிசமான பங்களிப்புகள் செய்துள்ளார். இரண்டாம் உலகப் போருக்குப் பின், இவர் கவுச்சர் கல்லூரிக்குத் திரும்பிவந்து சேர்ந்தார். அங்கு இவர் 1945 முதல் 1950 வரை வானியல் பேராசிரியராக இருந்தார். இவர் தன் ஆய்வை 1947 இல் ஆய்வை மெக்மேத் கல்பர்ட் வான்காணகத்தில் தொடங்கினார். உடன் மசாசூசட் தொழில்நுட்ப நிறுவனத்தில் இருந்து விலகி, மிச்சிகனில் இணை இயக்குந்ராகவும் வானியல் பேராசிரியராகவும் சேர்ந்தார்.  
இவர் 1932 இல் கவுச்சர் கல்லூரியில் இருந்து தீன் வான் மீட்டர் ஆய்வுநல்கையைப் பெற்றார். இவர் 1954 இல் வானியலுக்கானஆன்னி ஜம்ப் கெனான் விருதை பெற்றார் இவர் 1974 இல் மிச்சிகன் பல்கலைக்கழகத்தில் இருந்து புலத் தனித்தகைமை ஈட்ட விருதைப் பெற்றார். இவர் தன் வாழ்நாள் முழுவது சூரியத் தணல்வீச்சுக் குறித்து 130 அளவுக்கும் மேற்பட்ட ஆய்வுக் கட்டுரைகளை வெளியிட்டுள்ளார்.
# ஈத்தர் ஏ. நட்சன்

**ஈத்தர் ஏ. நட்சன்** *(Heather A. Knutson)* ஓர் அமெரிக்க வானியற்பியலாளர் ஆவார். இவர் கலிபோர்னியா தொழில்நுட்ப நிறுவனத்தில் உதவிப் பேராசிரியராக புவியியல், கோள் அறிவியல் பிரிவில் உள்ளார். இவர் புறக்கோள்களின் உருவாக்கம், இயைபுக் கூறுகளில் ஆய்வு மேற்கொள்கிறார். இவர் தனது புறக்கோள் வளிமண்டலங்களின் ஆய்வுக்காக அமெரிக்க வானியல் கழகத்தின் வானியலுக்கான நியூட்டன் இலேசி பியர்சு பரிசை வென்றுள்ளார்.  
*மக்கள் அறிவியல்* இவரை “ வளிமண்டலக் கள வெப்பநிலை, வானிலை, இயைபுக் கூறுகளைக் கண்டறியும் முதல் புறக்கோள் வானிலையியலாளர்” எனக் கூறுகிறது.
# ஈத்தர் ஏ. நட்சன்

## கல்வியியல் வாழ்க்கை

இவர் ஜான் ஆப்கின்சு பல்கலைக்கழகத்தில் இயற்பியல் இளவல் பட்டம் படிக்கும்போது, பகுதி நேரமாக விண்வெளித் தொலைநோக்கி அறிவியல் நிறுவனத்தில் அகப்பயிற்சியாளராக இருந்துள்ளார். இவர் 2004 இல் இயற்பியலில் இளம் அறிவியல் பட்டத்தைத் துறை, பல்கலைக்கழகத் தகைமையோடு பெற்றுள்ளார்.  
இவர் தன் ஆய்வுரையை 2009 இல் முனைவர் பட்டம் பெற வழங்கியுள்ளார். ஆர்வார்டு பல்கலைக்கழகத்தில் 2009 இல் வானியலில் முனைவர் பட்டத்தை ஈட்டினார். இந்த முடிவு, வெப்பமிகும் புற வியாழன்களின் உருவாக்கத்தின்போது ஏற்பட்ட கோள்நகர்வை உறுதிபடுத்துகிறது.
# ஈத்தர் ஏ. நட்சன்

## விருதுகள்

- தேசிய அறிவியல் அறக்கட்டளையின் வாழ்க்கைப்பணி (புல வல்லுனர் தொடக்கநிலை வாழ்க்கைப்பணி வளர்ச்சி) விருது, 2016
- அமெரிக்க வானியல் கழகத்தின் வானியலுக்கான நியூட்டன் இலாசி பியர்சு பரிசு, 2015
- இயற்பியலுக்கான ஆல்பிரெடு பி. சுலோவான் ஆய்வு உறுப்பினர், 2015
- அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருது, 2013
- வானியற்பியலுக்கான ஆர்வார்டு சுமித்சோனிய மைய பார்ட் ஜே. போக் பரிசு, 2012
- ஆர்வார்டு பல்கலைக்கழக முனைவான பட்ட ஆய்வுநல்கை, 2009
- ஆர்வார்டு தகைமை ஆய்வு நல்கை, 2008
- தேசிய அறிவியல் அறக்கட்டளை மட்டமேற்படிப்பு ஆய்வு நல்கை, 2004
# ஜேனட் அக்கியூழ்சு மத்தேய்

**ஜேனட் அக்கியூழ்சு மத்தேய்** (*Janet Akyüz Mattei*; ஜனவரி 2, 1943 – மார்ச்சு 22, 2004) ஒரு துருக்கி-அமெரிக்க வானியலாளர் ஆவார். இவர் 1973 முதல் 2004 வரையில் அமெரிக்க மாறும் விண்மீன்கள் நோக்கீட்டாளர் கழகத்தின் இயக்குநராக இருந்தார்.  
இவர் துருக்கி, போடுரமில் பெல்லாவுக்கும் பரூக் அக்கிய்யுழ்சுக்கும் மகளாகத் துருக்கி யூதக் குடும்பத்தில் பிறந்தார். இவர் இழ்மீரில் அமைந்த அமெரிக்க கல்லூரி நிறுவனத்தில் கல்வி பயின்றார். பல்கலைக்கழகப் படிப்புக்காக இவர் அமெரிக்காவுக்கு வந்து மசாசூசட்டு வால்தாமில் இருந்த பிராந்தேயிசு பல்கலைக்கழகத்தில் வியன் ஆய்வுநல்கை பெற்று முதுகலைப் படிப்பில் சேர்ந்தார். பின்னர் இவருக்குத் தோரித் கோப்லீத் மசாசூசட்டு, நாந்துகெட்டில் அமைந்த மரியா மிட்செல் வான்காணகத்தில் பணியை வழங்கினார்.  
இவர் 1970 முதல் 1972 வரை வர்ஜீனியாவில் உள்ள சார்லோட்டிசுவில்லியி அமைந்த இலியாண்டர் மெக்கார்மிக் வான்காணகத்தில் பணிபுரிந்தார். இவர் 1972 இல் வ்ர்ஜீனிய பல்கலைக்கழகத்தில் இருந்து வானியலில் முதுகளைப் பட்டம் பெற்றார். இவர் தன் முனைவர் பட்டத்தை வானியலில் துருக்கி, இழ்மீரில் அமைந்த ஈகே பல்கலைக்கழகத்தில் 1982 இல் பெற்றார்.  
இவர் அமெரிக்க மாறும் விண்மீன் கழகத்தில் 30 ஆண்டுகள் தலையேற்றபோது உலகெங்கிலும் உள்ள பயில்நிலை வாணியலாளர்களைக் கொண்டு மாறும் விண்மீன்களைன் நோக்கீடுக்களை திரட்டினார்ரிவர் பயில்நிலை, தொழில்முறை வானியலாளர்களின் பல முதன்மையான நோக்கீட்டுத் திட்டங்களை ஒருங்கிணைத்துள்ளார். இவர் கல்வியிலும் மாணவர் அறிவியல் திட்டங்களிலும் சீரிய ஆர்வம் கொண்டிருந்தார்ரிவரதி வழிகாட்டுதலின் கீழ் கழகத்தின் தரவுத்தளம் கல்வியாளர்களுக்கு கிடைத்தது. மேலும் தொழில்முறைசாரா வானியலாளரும் அபுள் விண்வெளித் தொலைநோக்கியை அணுகும் வாய்ப்பு கிட்டியது.  
மத்தேய் பல விருதுகளை வென்றுள்ளார். இவர் 1987 இல் பிரெஞ்சு வானியல் கழகத்தின் நூற்றாண்டுப் பதக்கத்தைப் பெற்றார். இவர் 1993 இல் அமெரிக்க வானியல் கழகத்தின் ஜார்ஜ் வான் பியசுபுரோயக் பரிசைப் பெற்றார்; இவர் 1993 இல் வானியல் குழுவின் இலெசுலி பெல்டியர் விருதைப் பெற்றார். இவர் 1995 இல் பயில்நிலை வானியலாளர்களை ஒருகிணைத்தமைக்காக இத்தாலிய வானியல் ஒன்றியத்தின் முதல் ஜியோவன்னி பாட்டிசுட்டா இலச்சினி விருதைப் பெற்றார்; இவர் 1995 இல் அரசு வானியல் கழகத்தின் ஜேக்சன் குவில்டு பதக்கத்தையும் பெற்றுள்ளார். சிறுகோள் 11695 மத்தேய் இவரது நினைவாகப் பெயரிடப்பட்டது.  
இவர் 2004 மார்ச்சில் போசுட்டனில் குருதி வெண்புற்றால் இறந்தார்.
# பண்டைய அண்மை கிழக்கு

**பண்டைய அண்மை கிழக்கு** (**ancient Near East**), பண்டைய நாகரீகங்களின் தாய் வீடுகளில் ஒன்றாகும். பண்டைய அன்மைக் கிழக்குப் பகுதி, பண்டைய மெசொப்பொத்தேமியாவின் தற்கால ஈராக், தென்கிழக்கு துருக்கி, தென்மேற்கு ஈரான் மற்றும் வடகிழக்கு சிரியா பகுதிகளைக் கொண்டது. அனதோலியா, பண்டைய எகிப்திய நாகரீகம், பண்டைய ஈரானிய, ஈலாம், மீடியா, மற்றும் லெவண்ட் (தற்கால சிரியா), லெபனான், பாலஸ்தீனம், இசுரேல், ஜோர்டான் மற்றும் சைப்பிரசு நாகரீகங்கள், பண்டைய அன்மைக் கிழக்கில் கிமு 2600 ஆண்டுகளுக்கு முன் தோன்றிய நாகரீகங்கள் ஆகும்.  
வெண்கலக் காலத்தில் கிமு 4,000ம் ஆண்டில் சுமேரியா நாகரீகத்தின் தோற்றத்திற்குப் பின் பண்டைய அண்மைக் கிழக்குப் பகுதிகளில் நாகரீகங்கள் பரவத் துவங்கியது.  
அண்மைக் கிழக்குப் பகுதி உலக நாகரீகங்களின் தொட்டில்களில் ஒன்றாகக் கருதப்படுகிறது. இப்பகுதிகளில் முதன்முதலாக வேளாண்மை செய்யப்பட்டது. புதிதாக நகரங்கள் நிறுவப்பட்டது. மேலும் நிறுவனப்படுத்தப்பட்ட நகர இராச்சியங்கள், பேரரசுகள், சமயங்கள், எழுத்து முறைகள், போர் ஆயுதங்கள், போர் முறைகள், சமூக நீதிச் சட்டங்கள், அறிவியல், வானவியல், சோதிடம், கணக்கு, வண்டிச் சக்கரங்கள் அறிமுகப்படுத்தப்பட்டது. இந்நாகரீக காலத்தில் அண்மைக் கிழக்கில் பெரிய அளவில் பேரரசுகள் தோன்றியது.
# பண்டைய அண்மை கிழக்கு

## அண்மைக் கிழக்கின் காலக்கணிப்புகள்

| **செப்புக் காலம்** | செப்புக் காலம்
(கிமு 4500 - 3300) | முந்தைய செப்புக் காலம் | கிமு 4500 - 4000 | உபைதுகள் காலம், மெசொப்பொத்தேமியா |
| --- | --- | --- | --- | --- |
| பிந்தை செப்புக் காலம் | கிமு 4000 - 3300 | மெசொப்பொத்தேமியா உரூக் காலம், மெசொப்பொத்தேமியா: ஜெர்செக், பண்டைய எகிப்து, ஆதி எலாமைட்டு |  |  |
| **வெண்கலக் காலம்**
(கிமு 3300 - 1200) | ஆரம்ப வெண்கலக் காலம்
(கிமு 3300 - 2000) | முதலாம் வெண்கலக் காலம் | கிமு 3300 - 3000 | பண்டைய எகிப்தின் துவக்க வம்ச காலம் மற்றும் பீனிசியர்கள் குடியிருப்புகள் வரை |
| இரண்டாம் ஆரம்ப வெண்கலக் காலம் | கிமு 3000 - 2700 | மெசொப்பொத்தேமியாவின் துவக்க வம்ச காலம் |  |  |
| மூன்றாம் ஆரம்ப வெண்கலக் காலம் | கிமு 2700 - 2200 | பழைய எகிப்து இராச்சியம், அக்காடியப் பேரரசு, பண்டைய அசிரியா, ஈலாம்#பழைய எலாமைட்டு காலம், அக்காடிய அரசுகள் |  |  |
| நான்காம் வெண்கலக் காலம் | கிமு 2200 - 2100 | எகிப்தின் முதல் இடைநிலைக் காலம் |  |  |
| மத்திய வெண்கலக் காலம்
(கிமு 2000 - 1550) | முதலாம் மத்திய வெண்கலக் காலம் | கிமு 2100 - 2000 | மூன்றாவது ஊர் வம்சம், மெசொப்பொத்தேமியா |  |
| இரண்டாம் (`ஏ`) மத்திய வெண்கலக் காலம் | கிமு 2000 - 1750 | மினோவான் நாகரீகம், துவக்க கால பாபிலோனிய, எகிப்தின் மத்தியகால இராச்சியம் |  |  |
| இரண்டாம் (`பி`) மத்திய வெண்கலக் காலம் | கிமு 1750 - 1650 | எகிப்தின் இரண்டாம் இடைநிலைக் காலம் |  |  |
| இரண்டாம் (`சி`) மத்திய வெண்கலக் காலம் | கிமு 1650 - 1550 | இட்டைட்டுகளின் பழைய இராச்சியம் |  |  |
| பிந்தைய வெண்கலக் காலம்
(கிமு 1550 - 1200 ) | முதலாம் பிந்தைய வெண்கலக் காலம் | கிமு 1550 - 1400 | இட்டைட்டுகளின் மத்திய கால இராச்சியம், ஹையசா-அஸ்ஸி, ஈலாம், மத்தியகால ஈலமைட்டுகள் காலம், புது எகிப்து இராச்சியம் |  |
| பிந்தைய வெண்கலக் காலம் II A | கிமு 1400 - 1300 | இட்டைட்டுகளின் புதிய இராச்சியம், மித்தானி இராச்சியம், அயசா-அஸ்ஸி, உகரித்து, மைசினீயன் கிரேக்கம் |  |  |
| பிந்தைய வெண்கலக் காலம் II B | கிமு 1300 - 1200 | மத்திய அசிரியப் பேரரசு, பீனிசியர்களின் நாகரீகத்தின் உச்ச நிலை துவக்கம் |  |  |
| **இரும்புக் காலம்**
(கிமு 1200 - 539) | முதலாம் இரும்புக் காலம்
(கிமு 1200 - 1000) | முதலாம் இரும்புக் காலம் I A | கிமு 1200 - 1150 | எழாம் டிராய், வெண்கலக் காலம் உருக்குலைதல், கடலோடிகள் |
| இரும்புக் காலம் I B | கிமு 1150 - 1000 | புது இட்டைட்டு அரசுகள், எகிப்தின் மூன்றாம் இடைநிலைக் காலம், ஈலாம்#புது ஈலாமைட்டுக் காலம்#அரமேனிய அரசுகள் |  |  |
| இரும்புக் காலம் II
(கிமு 1000 - 539) | இரும்புக் காலம் II A | கிமு 1000 - 900 | இருண்ட கிரேக்க காலங்கள், ஐக்கிய இசுரேல் இராச்சியம் |  |
| இரும்புக் காலம் II B | கிமு 900 - 700 | சமேரியாவின் இஸ்ரேல் இராச்சியம், அரராத்து இராச்சியம், புது அசிரியப் பேரரசு, யூத அரசு, கிரேக்க
கார்தேஜ்ஜியர்களின் முதல் குடியிருப்புகள |  |  |
| இரும்புக் காலம் II | கிமு 700 - 539 | பிந்தைய கால எகிப்திய இராச்சியம், புது பாபிலோனியப் பேரரசு, மீடியாப் பேரரசு, புது அசிரியப் பேரரசின் வீழ்ச்சி, பிலிஸ்தியர்கள் எழுச்சி, அகாமனிசியப் பேரரசின் எழுச்சி, |  |  |
| பாரம்பரியக் காலம்
(கிமு 539 - கிபி 634 ) | அகாமனிசியப் பேரரசு | கிமு 539 – கிமு 330 | பாரசீக அகாமனிசியப் பேரரசு |  |
| கிமு 330 - கிமு 31 | மாசிடோனியப பேரரசு, ஹெலனிய காலம், தாலமி பேரரசு, செலூக்கியப் பேரரசு, பார்த்தியப் பேரரசு, பெர்காமோன் இராச்சியம் |  |  |  |
| ரோம-பாரசீகப் போர்கள் | கிமு 92 – கிபி 629 கிபி | உரோமைப் பேரரசு, சசானியப் பேரரசு, பைசாந்தியப் பேரரசு | } |  |
# பண்டைய அண்மை கிழக்கு

## வரலாறு

### செப்புக் காலம்

#### துவக்க கால மெசபடோமியா

பண்டைய அன்மைக் கிழக்கில், வரலாற்றிற்கு முந்திய செப்புக் காலத்தின் சுமேரியர்களின் மெசொப்பொத்தேமியா, துவக்க கால வெண்கலக் காலம் (c. கிமு 4000 - கிமு 3100) வரை நீடித்தது. பின்னர் உபைத்துகளின் காலம் துவங்கியது. சுமேரியர்களின் பிற்காலத்தில், கிமு 34 - 32 நூற்றாண்டுகளில், துவக்க கால வெண்கலக் காலத்தில், ஆப்பெழுத்துகளில் எழுதத் துவங்கினர.
# பண்டைய அண்மை கிழக்கு

## வரலாறு

### வெண்கலக் காலம்

#### துவக்க கால வெண்கலக் காலம்

##### சுமேரியா மற்றும் அக்காடியப் பேரரசு  
உலகின் முதல் நாகரீகங்களில் ஒன்றான சுமேரியர்களின் நாகரீகம், கீழ் மெசொப்பொத்தேமியாவில் தோன்
றியது. கிமு 6-வது ஆயிரமாண்டில் பிற்பகுதியில், எரிது பகுதியில் தோன்றிய உபைத்துகளின் காலத்தில், சுமேரியர்களின் அரசு வீழ்ச்சியுற்றது. கிமு மூவாரயிரம் ஆண்டு வரை இருந்த உபைதுகள் காலம், கிமு மூவாயிரத்தின் பிற்பகுதியில் எழுச்சி கொண்ட அசிரியர்களாலும் மற்றும் கிமு இரண்டாயிரத்தின் முற்பகுதியில் எழுச்சி கொண்ட பாபிலோனியர்களாலும் வீழ்ச்சியடைந்தது.  
உலகின் முதல் பேரரசாக அக்காடியப் பேரரசு, கிமு 24 முதல் கிமு 21 வரை செழித்தோங்கியது. இதன் முக்கிய நகரங்கள் பாபிலோன், லார்சா, எப்லா, டமாஸ்கஸ், அசூர் மற்றும் ஈலாம் முக்கிய நகரஙகள் ஆகும்.  
##### அமோரிட்டுகள்  
கிமு 3000 ஆயிரத்தின் நடுவில், செமிடிக் மொழி பேசும் நாடோடி அமோரிட்டு மக்கள், அரேபிய தீபகற்பத்திலிருந்து, யூப்பிரடீஸ் ஆற்றின் மேற்கு கரையில் குடியேறத் துவங்கினர். பின்னர் மெசபதோமியாவின் பாபிலோனில் குடியேறினர்.
# பண்டைய அண்மை கிழக்கு

## வரலாறு

### வெண்கலக் காலம்

#### நடு வெண்கலக் காலம்

- கிமு 1392 - 934 முடிய ஆட்சி செய்த மத்திய அசிரியப் பேரரசு, எகிப்து இராச்சியத்தை கைப்பற்றி, அண்மைக் கிழக்குப் பகுதி முழுவதையும் தன் ஆட்சியின் கீழ் கொண்டு வந்தது.
- அமோரிட்டு மக்கள் பாபிலோனியாவில் நகர அரசை நிறுவி 435 ஆண்டுகள் ஆண்டனர்.
- இட்டைட்டு பேரரசு கிமு கிமு 1600 முதல் கிமு 1178 முடிய அனத்தோலியா மற்றும் லெவண்ட் (தற்கால சிரியா, துருக்கி மற்றும் லெபனான்) பகுதிகளை ஒரு குடையின் கீழ் ஆண்டது.
# பண்டைய அண்மை கிழக்கு

## வரலாறு

### வெண்கலக் காலம்

#### பிந்தைய வெண்கலக் காலம்

##### வெண்கல காலத்தின் வீழ்ச்சி
# பண்டைய அண்மை கிழக்கு

## சமயங்கள்

பண்டைய அன்மைக் கிழக்கில் ஓரிறைக் கோட்பாடு கொண்ட யூத சமயமும், காளை மாடு போன்ற பல தெய்வ உருவ வழிபாடுகளும் இருந்தது.
# பண்டைய அண்மை கிழக்கு

## இதனையும் காண்க

- பண்டைய அண்மை கிழக்கின் நகரங்கள்
- மெசொப்பொத்தேமியா
- அனதோலியா
- பண்டைய எகிப்து
- எப்லா இராச்சியம்
- பண்டைய அசிரியா
- புது அசிரியப் பேரரசு
- அக்காடியப் பேரரசு
- அகாமனிசியப் பேரரசு
# இடாய்ச்சு அருங்காட்சியகம்

**இடாய்ச்சு அருங்காட்சியகம்** அல்லது **செர்மன் அருங்காட்சியகம்** செர்மன் நாட்டின் மியூனிக் நகரில் உள்ள ஒரு அறிவியல் தொழில்நுட்ப அருங்காட்சியகம். இதுவே உலகின் மிகப்பெரிய அறியவல் நுட்பக் காட்சியகமாகும். இங்கு 50 துறைகளில் 28, 000 பொருட்கள் காட்சிப் படுத்தப்பட்டுள்ளன. ஆண்டுதோறும் 15 இலட்சம் பேர் இந்த அருங்காட்சியகத்தைப் பார்வையிடுகின்றனர். இது 1903-ஆம் சூன்த் திங்கள் 28-ஆம் நாள் செருமானியப் பொறியாளர் கழகத்தால் தொடங்கப்பட்டது. மியூனிக் நகரின் மிகப்பெரிய அருங்காட்சியகம் இதுவே.
# எண்ணெய்க் கசிவு

வகையைச் சேர்ந்த ஒரு கடல் உயிரி]]
**எண்ணெய்க் கசிவு** என்பது நீர்ம நிலையில் உள்ள பெட்ரோலியப் பொருட்கள் சுற்றுப்பறத்தில் மாந்த செயல்பாட்டினால் கசிந்து வெளியாவதைக் குறிக்கும். இது சூழலை மாசுறுத்தும் காரணிகளில் ஒன்று. பொதுவாக இது கடலில் ஏற்படும் எண்ணெய்க் கசிவினையே குறித்தாலும் இது நிலத்திலும் ஏற்படலாம். எண்ணெய் ஏற்றி வரும் கப்பல்களில் இருந்து கடலிலோ அல்லது கரையை ஒட்டிய பகுதிகளிலோ பொதுவாக எண்ணெய்க் கசிவு ஏற்படுகிறது.
# எண்ணெய்க் கசிவு

## சூழலியல் தாக்கம்

கடலில் ஏற்படும் கசிவினாலும் அதனைச் சரிசெய்யும் நடவடிக்கைகளாலும் நீர்வாழ் உயிரினங்கள் பாதிக்கப் படுகின்றன. மோப்பத்தை வைத்து தனது தாயையோ சேயையோ கண்டறியும் உயிரினங்கள் எண்ணெயின் கடும் நெடியினால் பாதிக்கப்பட்டு குட்டிகள் தனித்து விடப்படுதலால் அழிவாபத்தை எதிர்கொள்கின்றன. உரோமங்களை உடைய கடற்பாலூட்டிகள் மீது எண்ணெய் படிவதால் இவற்றின் உடல் தட்பவெப்ப நிலை சீர்குலைகிறது. கடற் பகுதிகளில் வாழும் பறவைகளின் பறக்கும் திறனை இவை பாதிப்பதால் பறவைகள் உணவு தேட முடியாமலோ அல்லுது கொன்றுண்ணிகளிடம் சிக்கியோ அழிகின்றன. மேலும், எண்ணெய்க் கசிவு காற்றையும் மாசுபடுத்தக்கூடும்.
# பெலிபார்மியா

**பெலிபார்மியா** (ஆங்கிலம்; *Feliformia* பூனை உருவமுள்ளது என்னும் பொருள்தருவது) என்னும் துணைவரிசை ஊனுண்ணி வரிசையில் உள்ள பூனையை ஒத்த தோற்றம் கொண்ட பூனை, கழுதைப் புலி, சிவெட்டு முதலியவற்றை உள்ளடக்கியது. இது மற்றொரு துணைவரிசையான கேனிபார்மியாவில் (*Caniformia*) இருந்து மாறுபட்டது.
# பெலிபார்மியா

## பண்புகள்

நடுக் காதையும் உள் காதையும் சூழ்ந்திருக்கும் எலும்பு உறையின் அமைப்பே இன்று வாழ்ந்து வரும் அனைத்து பெலிபார்மியா விலங்குகளுக்கும் உள்ள பொதுவான பண்பாகும். இதுவே கேனிபார்மியா வகை விலங்குகளில் இவற்றை வேறுபடுத்தி அறிய உதவும் முக்கியமான பண்பு. பெலிபார்மியாக்களுக்கு நடு, உள் காதுகளைச் சூழ்ந்திருக்கும் எலும்பு உறை இரு எலும்புகளாலும் கேனிபார்மியாக்களுக்கு ஒரு எலும்பாலும் அமைந்திருக்கும்.
இவற்றின் முகமானது (கண்ணுக்கும் மூக்குக்கும் இடைப்பட்ட பகுதி) கேனிபார்மியா எனப்படும் பேரினத்தில் உள்ள நாய் முதலான விலங்குகளை விடக் குறைவான நீளத்தில் இருக்கும் - பற்கள் குறைவாக இருக்கும். இவை பொதுவாக மறைந்திருந்து இரையைத் தாக்கும் விலங்குகள்.
# க. வெள்ளாகுளம் ஊராட்சி

****அமைவிடம்****  
| **நாடு** | இந்தியா |  |
| --- | --- | --- |
| **மாநிலம்** | தமிழ்நாடு |  |
| **மாவட்டம்** | மதுரை |  |
| **ஆளுநர்** | R. N. ரவி |  |
| **முதலமைச்சர்** | திரு. மு.க.ஸ்டாலின் |  |
| **மாவட்ட ஆட்சியர்** | மரு. எஸ். அனீஷ் சேகர், இ.ஆ.ப., |  |
| **ஊராட்சித் தலைவர்** | திரு. லட்சுமணன் |  |
| **மக்களவைத் தொகுதி** | விருதுநகர் |  |
| **மக்களவை உறுப்பினர்** | திரு. மாணிக்தாகூர் (காங்கிரஸ்) |  |
| **மக்கள் தொகை** | <small>5,154</small> |  |
| **நேர வலயம்** | IST (ஒ.ச.நே.+5:30) | } |
**க. வெள்ளாகுளம் ஊராட்சி** (*K. vellakulam Gram Panchayat*), தமிழ்நாட்டின் மதுரை மாவட்டத்தில் உள்ள கள்ளிகுடி ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, திருமங்கலம்<nowiki/>சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5154 ஆகும். இவர்களில் பெண்கள் 2612 பேரும் ஆண்கள் 2542 பேரும் உள்ளனர்.
# க. வெள்ளாகுளம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
| குடிநீர் இணைப்புகள் | 946 |  |
| --- | --- | --- |
| சிறு மின்விசைக் குழாய்கள் | 5 |  |
| கைக்குழாய்கள் | 36 |  |
| மேல் நிலை நீர்த்தேக்கத் தொட்டிகள் | 15 |  |
| தரைமட்ட நீர்தேக்கத் தொட்டிகள் |  |  |
| உள்ளாட்சிக் கட்டடங்கள் | 22 |  |
| உள்ளாட்சிப் பள்ளிக் கட்டடங்கள் | 5 |  |
| ஊரணிகள் அல்லது குளங்கள் | 8 |  |
| விளையாட்டு மையங்கள் | 1 |  |
| சந்தைகள் |  |  |
| ஊராட்சி ஒன்றியச் சாலைகள் | 42 |  |
| ஊராட்சிச் சாலைகள் | 3 |  |
| பேருந்து நிலையங்கள் | 1 |  |
| சுடுகாடுகள் அல்லது இடுகாடுகள் | 7 | } |
# க. வெள்ளாகுளம் ஊராட்சி

## சிற்றூர்கள்

இந்த ஊராட்சியில் அமைந்துள்ள சிற்றூர்களின் பட்டியல்:  
1. கள்ளிக்குடிசத்திரம்
1. மேலப்பட்டி
1. சோளம்பட்டி
1. க.வெள்ளாகுளம்
# க. வெள்ளாகுளம் ஊராட்சி

## கல்வி

### தொடக்கப் பள்ளிகள்

- ஊராட்சி ஒன்றிய தொடக்கப் பள்ளி, க.வெள்ளாகுளம்
- எம்.ஈ.எல்.ஐ.எம் தொடக்கப் பள்ளி, க.வெள்ளாகுளம்
- VT மணிகண்டன் நர்சரி & ப்ரைமரி பள்ளி, VT மணி நகர், க.வெள்ளாகுளம்
# க. வெள்ளாகுளம் ஊராட்சி

## கல்வி

### உயர் நிலைப்பள்ளிகள்

- அரசு மேல்நிலை பள்ளி, க.வெள்ளாகுளம்
# க. வெள்ளாகுளம் ஊராட்சி

## கல்வி

### கல்லூரிகள்

- K.காமராஐர் பொறியியல் மற்றும் தொழில்நுட்பக் கல்லூரி
# கோர்தோபா, அர்கெந்தீனா

**கோர்தோபா** (*Córdoba*, ) அர்கெந்தீனாவின் புவியியல் மையத்தில் அமைந்துள்ள நகரமாகும். சியேராசு சிகாசு மலையடிவாரத்தில் சுக்குய்யா ஆற்றங்கரையில் புவெனஸ் ஐரிஸ் நகரிலிருந்து வடமேற்கில் 700 கி.மீ. (435 மைல்) தொலைவில் அமைந்துள்ளது. இது கோர்தோபா மாகாணத்தின் தலைநகரமாகவும் அர்கெந்தீனாவின் இரண்டாவது பெரிய நகரமாகவும் விளங்குகின்றது. 2000ஆம் ஆண்டு கணக்கெடுப்பின்படி இதன் மக்கள்தொகை ஏறத்தாழ 1,330,023 ஆகும்.  
இதனை 1573ஆம் ஆண்டு சூலை 6ஆம் நாள் ஒரோனிமோ லூயி டெ கபேரா நிறுவினார்; அவர் எசுப்பானியாவிலுள்ள கோர்தோபாவை ஒட்டி இதற்கு அதே பெயரை இட்டார். அர்கெந்தீனா என இன்று அறியப்படும் பகுதியில் (அக்காலகட்டத்தில் இப்பகுதி *சான்டியேகோ டெல் எஸ்டெரோ* என அழைக்கப்பட்டது) அமைந்த முதல் எசுப்பானிய குடியேற்றத் தலைநகரங்களில் ஒன்றாக இது இருந்தது. இங்குள்ள கோர்தோபா தேசிய பல்கலைக்கழகமே நாட்டின் மிகப் பழமையான பல்கலைக்கழகமாகும்; எசுப்பானிய அமெரிக்காவின் ஏழாவதாக நிறுவப்பட்ட பல்கலைக்கழகமுமாகும். இதனை இயேசு சபையினர் 1613இல் நிறுவினர். இப்பல்கலைகழக இருப்பால் கோர்தோபா *லா டாக்டா* (அண்மித்த தமிழாக்கம், "அறிவார்ந்த ஒன்று") என அழைக்கப்பட்டது.  
கோர்தோபாவில் பல எசுப்பானிய குடியேற்ற ஆட்சிக்கால வரலாற்றுச் சின்னங்கள் உள்ளன. குறிப்பாக கத்தோலிக்க திருச்சபை கட்டிடங்களைக் காணலாம். இதில் குறிப்பிடத்தக்க ஒன்றாக இயேசு சபை வளாகம் (எசுப்பானியம்: *மன்சானா எசூட்டிகா*), 2000 இல் யுனெஸ்கோ உலகப் பாரம்பரியக் களமாக அறிவிக்கப்பட்டது. இந்த வளாகத்திலுள்ள கட்டிடங்கள் 17ஆம் நூற்றாண்டில் கட்டப்பட்டவை. இவற்றில் மொன்செராட் தேசியக் கல்லூரி, குடியேற்ற பல்கலைக்கழக வளாகம் ஆகியவையும் அடங்கும். இந்த பல்கலைக்கழக வளாகம் தற்போது கோர்தோபா தேசிய பல்கலைக்கழகத்தின் வரலாற்று அருங்காட்சியகமாக உள்ளது. கோர்தோபா பல்கலைக்கழகம் 20ஆம் நூற்றாண்டு துவக்கத்திலிருந்து நாட்டின் இரண்டாவது பெரிய பல்கலைக்கழகமாக (முதலாவது புவெனஸ் ஐரிஸ் பல்கலைக்கழகம்) விளங்குகின்றது.
# மிலே எடினாக்

**மைக்கேல் யோன் "மிலே" எடினாக்** (*Michael John "Mile" Jedinak* பிறப்பு: 3 ஆகத்து 1984) ஆத்திரேலிய காற்பந்தாட்ட வீரர் ஆவார். இவர் ஆத்திரேலியத் தேசிய அணியின் தலைவராகவும், இங்கிலாந்தின் ஆஸ்டன் வில்லா அணியில் நடுக்கள ஆட்ட வீரராகவும் விளையாடுகிறார்.  
இவர் ஆத்திரேலியத் தேசிய அணிக்காக 60 இற்கும் மேற்பட்ட போட்டிகளில் விளையாடியுள்ளார். 2014 முதல் அவ்வணியின் தலைவராக விளையாடி வருகிறார். 2010, 2014, 2018 உலகக்கோப்பை காற்பந்து போட்டிகளில் விளையாடியுள்ளார். இரண்டு தடவைகள் ஆசியக் கோப்பை போட்டிகளிலும் விளையாடியுள்ளார். 2015 ஆசியக் கோப்பைப் போட்டி ஆத்திரேலியாவில் நடந்த போது, இவர் தலைமையில் விளையாடி ஆத்திரேலிய அணி கோப்பையை வென்றது.  
எடினாக் சிட்னி நகரில் பிறந்து வளர்ந்தவர். நத்தாலி என்பவரைத் திருமணம் புரிந்தார். இவர்களுக்கு மூன்று பிள்ளைகள் உள்ளனர்.
# மிலே எடினாக்

## பன்னாட்டு விளையாட்டு விபரம்

| ஆத்திரேலிய தேசிய அணி |  |  |
| --- | --- | --- |
| 2008 | 3 | 0 |
| 2009 | 5 | 0 |
| 2010 | 9 | 0 |
| 2011 | 15 | 3 |
| 2012 | 5 | 0 |
| 2013 | 5 | 0 |
| 2014 | 10 | 3 |
| 2015 | 9 | 5 |
| 2016 | 7 | 4 |
| 2017 | 5 | 3 |
| 2018 | 5 | 2 |
# எஸ். எம். நாயகம்

**எஸ். எம். நாயகம்** என அறியப்பட்ட **சுந்தரம் மதுரநாயகம்** சிங்கள திரைப்படங்களின் முன்னோடி ஆவார். முதலாவது சிங்கள பேசும் படமான கடவுனு பொறந்துவ என்ற திரைப்படத்தைத் தயாரித்தவர் இவரே.
# எஸ். எம். நாயகம்

## தொழில் வாழ்க்கை

இந்தியாவிலுள்ள மதுரையை பிறப்பிடமாகக் கொண்டவர். சோப், வாசனைத்திரவியங்கள் தயாரிக்கும் தொழிற்சாலைகளை நடத்தி வந்தார். இவரது தொழிற்சாலைகள் இந்தியாவிலும், அந்நாளைய பிரித்தானிய இலங்கையிலும் அமைந்திருந்தன.  
1940 களில் இந்தியாவில் திரைப்படத் தொழில் மிகவும் விரிவடைந்து வளர்ந்து வந்தது. நாயகம் மதுரையில் *ஸ்ரீ முருகன் நவகலா லிமிடெட்* என்ற திரைப்பட நிறுவனத்தைத் தொடங்கினார். அத்துடன் மதுரையை அடுத்த திருப்பரங்குன்றத்தில் *சித்ரகலா மூவிடோன்* என்ற படப்பிடிப்பு நிலையத்தையும் நிறுவினார்.  
இந்த நிறுவனத்தின் முதல் தயாரிப்பாக 1946 ஆம் ஆண்டு குமரகுரு என்ற திரைப்படம் தயாரித்து வெளியிடப்பட்டது. அடுத்த ஆண்டு தாய் நாடு என்ற திரைப்படத்தைத் தயாரித்து இந்தியா சுதந்திரமடைந்த 1947 ஆகஸ்ட் 15 ஆம் நாள் வெளியிடப்பட்டது.  
எஸ். எம். நாயகத்தின் கூற்றுப்படி அவரது சிங்கள நண்பர்கள் தமிழ், இந்திப் படங்களைப் பார்த்துக் களிப்புற்ற அதே வேளை, தமது சொந்த மொழியில் திரைப்படங்கள் இல்லையே என்ற ஆதங்கத்தை வெளிப்படுத்தினார்களாம். ஆகவே, நாயகம் ஒரு சிங்கள திரைப்படத்தைத் தயாரிக்க முடிவு செய்தார்.
# எஸ். எம். நாயகம்

## கடவுனு பொறந்துவ

பல கதைகளைப் பரிசீலித்தபின், இலங்கையில் வெற்றிகரமாக மேடையேற்றப்பட்ட ஒரு நாடகமான *கடவுனு பொறந்துவ* என்ற நாடகத்தின் கதையை வாங்கினார். திரைப்படம் மதுரையில் தயாரானது. தொழிநுட்பக் கலைஞர்கள் அனைவரும் இந்தியர்கள். நடிகர், நடிகைகள் இலங்கையிலிருந்து வந்தார்கள். இந்தப் படம் இலங்கை கொழும்பிலுள்ள *கிங்ஸ்லி* தியேட்டரில் திரையிடப்பட்டது. முதற்காட்சிக்கு அப்போது இலங்கை அமைச்சரவையில் முதன்மை அமைச்சராகவிருந்த டி. எஸ். சேனநாயக்கா சிறப்பு விருந்தினராக வந்திருந்தார். இவரே பிற்காலத்தில் இலங்கையின் முதல் பிரதமர் ஆனார்.
| 1947
| சிங்களம்
| ஜோதி சின்ஹா
|-
| *பிரேம தரங்கய*
| 1953
| சிங்களம்
| ஏ. பாஸ்கர் ராஜ்
|-
| *புதும லேலி*
| 1953
| சிங்களம்
| ஏ. எஸ். நாகராஜன்
|-
| *அகங்கார ஸ்திரீ*
| 1954
| சிங்களம்
|ஏ. பாஸ்கர் ராஜ்
|-
| *மதலன்*
| 1955
| சிங்களம்
| ஏ. எஸ். நாகராஜன்
|-
| *ரம்யலதா*
| 1956
| சிங்களம்
| ஏ. பாஸ்கர் ராஜ்
|-
| *சொஹொயுறோ*
| 1958
| சிங்களம்
| எல். எஸ். ராமச்சந்திரன்
|-
| *நலங்கன*
| 1960
| சிங்களம்
| எல். எஸ். ராமச்சந்திரன்
|}
# அன்னா சுட்டீல் பெட்டிட்

** அன்னா சுட்டில் பெட்டிட்** *(Hannah Steele Pettit)* (நவம்பர் 6, 1886 – செப்டம்பர் 10,1961) ( அன்னா பார்டு சுட்டில் பெட்டிட் எனவும் அழைக்கப்படுபவர்) ஓர் அமெரிக்க வானியலாளர் ஆவார். இவர் தன் வாழ்நாளில் குறிப்பிட்த்தக்க காலத்தை யெர்க்கேசு வான்காணக உதவியாளராகப் பணிபுரிந்தார். இங்கு இவரும் இவரது கணவராகிய எடிசன் பெட்டிட்டும் இணைந்து சூரிய ஒளிமறைப்பின்போதான ஒளிமுகட்டின் ஒளிப்படங்களை வெளியிட்டனர்.
# அன்னா சுட்டீல் பெட்டிட்

## இளமை

இவர் 1886 நவம்பர் 6 இல் பென்சில்வேனியா, கோட்டெசுவில்லியில் பிறந்தார். "h பெர்சேய் கொத்தின் 359 விண்மீன்களின் செவ்வியக்கத்தையும் இடமாறு தோற்றப் பிழைகளையும்" பற்றிய ஆய்வுரையை முடித்தார்.
# அன்னா சுட்டீல் பெட்டிட்

## வாழ்க்கைப்பணி

சுவார்த்மோர் கல்லூரியில் பட்டம் பெற்ற இவர், சுப்பிரவுல் வாண்காணகத்தில் வானியல் நோக்கீட்டாளராகப் பணியில் சேர்ந்தார். இவர் முனைவர் பட்டத்துக்காக ஆய்வு செய்யும்போது, பெட்டிட் மவுண்ட் வில்சன் வான்காணகத்துக்கும் கார்னிகி அறிவியல் நிறுவனத்துக்கும் பணியாற்றிய இவர் பிறகு தன் வாழ்நாள் முழுவதும் அங்கேயே கழித்தார்.
# அன்னா சுட்டீல் பெட்டிட்

## வெளியீடுகள்

- 52 விண்மீன்களின் இடமாறு தோற்றப் பிழைகள்
# அன்னா சுட்டீல் பெட்டிட்

## சொந்த வாழ்க்கை

இவர் தன் முனைவர் ப்ட்ட ஆய்வின்போது எடிசன் பெட்டிட்டை மணந்தார்ரிவருக்கு எலன் மர்யோரி என இருபெண் மகவுகள் உண்டு.. இவரது மூத்த மகள் 1922 இல் பிறந்தார்.. இவர் 1961 செப்டம்பர் 10 இல் கலிபோர்னியா, இலாசு ஏஞ்சலீசில் தன் 74 ஆம் அகவையில் இறந்தார், after suffering a severe stroke
# பாட்லிங் மணி

**பாட்லிங் மணி** ஒரு இந்திய திரைப்படக் கலைஞர் ஆவார்.
# பாட்லிங் மணி

## தொழில் வாழ்க்கை

### ஊமைப் படங்கள்

ஊமைப்படங்கள் வெளிவந்த காலத்தில் பெரும்பாலும் மக்கள் ஏற்கெனவே அறிந்த புராண, வரலாற்றுக் கதைகளைக் கொண்டே படங்கள் தயாரிக்கப்பட்டன. இவற்றினிடையே, மக்களின் சுவாரசியத்தைக் கூட்டுவதற்காக கவர்ச்சி நடனங்கள், சாகசக் காட்சிகள் என்பன சேர்க்கப்பட்டன. அக்காலத்தில் இரண்டு சாகச (ஸ்டன்ட்) நடிகர்கள் இருந்தனர். ஒருவர் ஸ்டன்ட் ராஜு, மற்றவர் பேட்லிங் மணி.
# பாட்லிங் மணி

## தொழில் வாழ்க்கை

### பேசும் படங்கள்

பேசும் படங்கள் வெளிவரத் தொடங்கிய பின்னரும் பெரும்பாலான தமிழ்த் திரைப்படங்கள் புராண, வரலாற்றுக் கதைகளையே கொண்டிருந்தன.  
1936 ஆம் ஆண்டு முதலாவது தமிழ் அதிரடி திரைப்படம் வெளியானது. பேட்லிங் மணி இத் திரைப்படத்தின் கதையை எழுதியதுடன் சாகசச் செயல்கள் புரியும் இளைஞனாக நடித்தார். மெட்ராஸ் மெயில் என்ற இத்திரைப்படம் மக்களால் விரும்பி வரவேற்கப்பட்டது.  
மிஸ் சுந்தரி இவரது அடுத்த படமாகும். 1937 ஆண்டு வெளியான இப்படத்தில் பி. எஸ். சிவபாக்கியம் இவருடன் ஜோடி சேர்ந்து நடித்திருந்தார்.  
சில ஆண்டுகளின் பின்னர் தாய் நாடு என்ற திரைப்படத்தில் நடித்தார். இந்தியா சுதந்திரமடைந்த 1947 ஆகஸ்ட் 15 ஆம் நாள் இத்திரைப்படம் வெளியானது.
# பாட்லிங் மணி

## தொழில் வாழ்க்கை

### இயக்குநராக

1938 ஆம் ஆண்டு இவர் இயக்குநராகப் பணியாற்றிய ஒரேயொரு திரைப்படமான மெட்ராஸ் சி. ஐ. டி (அல்லது ஹரிஜன சிங்கம்) வெளியானது.
# பாட்லிங் மணி

## திரைப்படங்களின் பட்டியல்

| ஆண்டு | திரைப்படம் | இயக்குநர் | கதாசிரியர் | நடிகர் | குறிப்புகள் |
| --- | --- | --- | --- | --- | --- |
| 1936 | *மெட்ராஸ் மெயில்* |  |  |  |  |
| 1937 | *மிஸ் சுந்தரி* |  |  |  |  |
| 1938 | *மெட்ராஸ் சி. ஐ. டி* |  |  |  |  |
| 1947 | *தாய் நாடு* | } |  |  |  |
# டிக் டிக் டிக் (2018 திரைப்படம்)

***டிக் டிக் டிக்*** (Tik Tik Tik) என்பது 2018 ஆம் ஆண்டில் வெளிவந்த ஒரு இந்தியத் தமிழ் அறிவியல் புனைவுத் திரைப்படம் ஆகும். இதனை சக்தி சௌந்தர்ராஜன் இயக்கியுள்ளார். 1963 இல் வெளியான கலை அரசி திரைப்படத்திற்குப் பின்னர் இந்தியாவில் தயாரிக்கப்பட்ட முதலாவது விண்வெளித் திரைப்படமாகும். இத்திரைப்படத்தில் ஜெயம் ரவி, ஆரன் அசீஸ், நிவேதா பெத்துராஜ் ஆகியோர் முக்கிய பாத்திரங்களில் நடித்துள்ளனர். 2016 அக்டோபரில் தயாரிப்பு ஆரம்பமானது. திரைப்பட முன்னோட்டம் 2017 ஆகத்து 15 இல் வெளியானது. 2016 சனவரி 26 இல் வெளியிடவிருந்த இத்திரைப்படம், 2018 சூன் 22 இல் வெளியானது.
# டிக் டிக் டிக் (2018 திரைப்படம்)

## நடிகர்கள்

- ஜெயம் ரவி
- நிவேதா பெத்துராஜ்
- ரமேஷ் திலக்
- அர்ஜுனன் நந்தகுமார்
- ஜெயப்பிரகாஷ்
- ரித்திகா ஸ்ரீநிவாஸ்
- ஆரவ் ரவி
# பிலிப்பி கோட்டின்யோ

**பிலிப்பி கோட்டின்யோ கொரெயா** (*Philippe Coutinho Correia*, ; பிறப்பு: 12 சூன் 1992) பிரேசில் காற்பந்தாட்ட வீரர் ஆவார். இவர் பிரேசில் தேசிய அணியிலும்]], பார்சிலோனா கழகத்திலும் நடுக்களத் தாக்கும் வீரராக விளையாடி வருகிறார்.  
இரியோ டி செனீரோ நகரில் பிறந்து வளர்ந்த கோட்டின்யோ, கிறித்தவரான கோட்டின்யோ 2012 ஆம் ஆண்டில் ஐன் என்பவரைத் திருமணம் புரிந்தார். வாஸ்கோ ட காமா இளைஞர் அணியில் விளையாட ஆரம்பித்தார். 2008 இல் இத்தாலியின் இன்டர் மிலான் கழகத்தில் €4&nbsp;மில்லியன் ஊதியத்தில் சேர்க்கப்பட்டார். 2013 சனவரியில், ஆங்கிலேய பிரீமியர் அணியின் லிவர்பூல் கழகத்தில் £8.5&nbsp;மிலியன் ஊதியத்தில் சேர்க்கப்பட்டார். பிரேசிலின் புகழ்பெற்ற கால்பந்து வீரர் பெலே கோட்டின்யோவிற்கு "பெரும் எதிர்காலம்" காத்திருக்கிறது என 2015 ஆம் ஆண்டில் கூறியுள்ளார். 2018 சனவரியில், கோட்டின்யோ €142 மில்லியனுக்கு ($170 மில்லியன்) பார்சொலோனாவுக்காக விளையாட ஏற்றுக் கொள்ளப்பட்டார். இது உலகின் காற்பந்தாட்ட வீரர்களுக்கான மூன்றாவது பெரிய கொடுப்பனவு ஆகும்.  
கோட்டின்யோ 2010 இல் பன்னாட்டுப் போட்டிகளில் பிரேசில் அணீக்காக விளையாட ஆரம்பித்தார். இவர் 2015 அமெரிக்கக் கோப்பை, 2016 கோப்பா அமெரிக்கா நூறாண்டுகள் போட்டி, 2018 உலகக்கோப்பை காற்பந்து போட்டிகளில் விளையாடினார்.
# பிலிப்பி கோட்டின்யோ

## பன்னாட்டுப் பங்களிப்பு

யின் அலெக்சிசு சான்சேசுவுடன் பிரேசில் அணிக்காக விளையாடும் கோட்டின்யோ (நடுவில்)]]
பிரேசிலின் 14 வயதுக்குக் கீழானோரின் அணியில் விளையாட ஆரம்பித்த கோட்டின்யோ, 2009 ஆம் ஆண்டில் 17-வயதுக்குட்பட்டோருக்கான தென்னமெரிக்க கால்பந்து வாகையாளர் போட்டியில் விளையாடி மூன்று கோல்கள் எடுத்து பிரேசிலுக்கு வெற்றி தேடித் தந்தார்.  
| தேசிய அணி | ஆண்டு | தோற்றங்கள் | கோல்கள் |
| --- | --- | --- | --- |
| பிரேசில் | 2010 | 2 | 0 |
| 2014 | 4 | 0 |  |
| 2015 | 7 | 1 |  |
| 2016 | 10 | 5 |  |
| 2017 | 9 | 2 |  |
| 2018 | 6 | 4 |  |
# லூக்கா மோத்ரிச்

**லூக்கா மோத்ரிச்** (*Luka Modrić* பிறப்பு 9 செப்டம்பர் 1985) குரோவாசிய தொழில்முறை கால்பந்து விளையாட்டாளர். எசுப்பானியக் கழகமான ரியல் மாட்ரிட் அணியில் விளையாடும் மோத்ரிச் குரோவாசியா தேசிய அணியின் அணித்தலைவராவார். மோத்ரிச் முதன்மையாக நடுக்கள வீரர் (காற்பந்துச் சங்கம்)#நடுக்கள வீரர்; இருப்பினும் தாக்கும் நடுக்களத்தினராகவோ காப்பு நடுக்களத்தினராகவோ, அல்லது பின்னாலிருந்து ஆட்டத்தை நிர்ணயிப்பவராகவோ விளையாடுகின்றார். மோத்ரிச் உலகளவில் மிகச்சிறந்த நடுக்கள விளையாட்டாளர்களில் ஒருவராக பரவலாக ஏற்கப்படுகிறார்.
# லூக்கா மோத்ரிச்

## கழக ஆட்டங்கள்

சதர் நகரில் பிறந்த மோத்ரிச் 2002இல் டைனமோ சாக்ரெப் கழகத்திற்காக ஒப்பந்தம் செய்யப்பட்டார். சாக்ரெபில் தொடர்ந்து முன்னேறிவந்த மோத்ரிச் 2005இல் தனது முதல் ஆட்டத்தில் பங்கேற்றார். தொடர்ந்து மூன்று லீக் கோப்பைகளை வென்று 2007ஆம் ஆண்டின் சிறந்த விளையாட்டாளர் பட்டம் வென்றார். 2008இல் ஆங்கில பிரீமியர் லீக் கழகமான டொட்டான்காம் ஆட்சுபரில் இணைந்தார். அவ்வணி 50 ஆண்டு வரலாற்றில் முதன்முறையாக யூஈஎஃப்ஏ வாகையர் கூட்டிணைவு 2010–11 போட்டியில் காலிறுதி எட்ட பெரிதும் உதவியாக இருந்தார்.  
2011–12 பருவத்திற்குப் பிறகு டொட்டானகாம் ஆட்சுபரிலிருந்து விலகி ரியல் மாட்ரிட் அணிக்கு £30 மில்லியன் கட்டணத்திற்கு ஒப்பந்தம் செய்யப்பட்டார். அங்கு பயிற்சியாளர் கார்லோ அன்செலாட்டி மேற்பார்வையில் தன் திறனை வளர்த்துக்கொண்டு தங்கள் அணி *லா டெசிமா* வெல்லவும் 2013–14 யூஈஎஃப்ஏ வாகையர் கூட்டிணைவின் *பருவத்தின் சிறந்த அணி* விருது பெறவும் பங்களித்தார். 2016 முதல் 2018 வரை மூன்று வாகையர் கூட்டிணைவு வெற்றிகளைப் பெற்றுத் தந்தார். இந்த மூன்று ஆண்டுகளிலுமே *பருவத்தின் சிறந்த அணி* விருதையும் 2016இல் லா லீகாவின் "சிறந்த நடுக்கள வீரர்" விருதையும் வென்றார். 2017இல் யூஈஎஃப்ஏ வழங்கும் சிறந்த நடுக்கள வீரர் விருது பெற்றார்.
# லூக்கா மோத்ரிச்

## பன்னாட்டுப் போட்டிகள்

மோத்ரிச் குரோவாசியாவிற்காக முதன்முதலில் மார்ச் 2006இல் அர்கெந்தீனாவிற்கு எதிரான ஆட்டத்தில் அறிமுகமானார்.  
| குரோவாசியா தேசிய அணி |  |  |
| --- | --- | --- |
| 2006 | 12 | 2 |
| 2007 | 10 | 1 |
| 2008 | 11 | 3 |
| 2009 | 3 | 1 |
| 2010 | 8 | 0 |
| 2011 | 9 | 1 |
| 2012 | 9 | 0 |
| 2013 | 10 | 0 |
| 2014 | 11 | 2 |
| 2015 | 4 | 0 |
| 2016 | 8 | 1 |
| 2017 | 8 | 1 |
| 2018 | 5 | 2 |
# சூசா

**சூசா** (**Susa**) பண்டைய அண்மை கிழக்கின் மெசபடோமியா நாகரீக காலத்திய ஈலாம் பகுதியில் அமைந்த பண்டைய பாரசீக நகரம் ஆகும்.  
எலமைட்டு, புது அசிரியப் பேரரசு, அகாமனிசியப் பேரரசு, சசானியப் பேரரசு, பார்த்தியப் பேரரசு மற்றும் செலூக்கியப் பேரரசு காலத்தில், கிமு 4,200 முதல் கிபி 1218 வரை சிறப்புடன் திகழ்ந்த நகரம் ஆகும்.  
சூசா நகரம் அசுபானியர்களால் கிபி 647லும், இரண்டாவதாக இசுலாமியர்களால் கிபி 638லும், மூன்றாம் முறையாக மங்கோலியர்களால் கிபி 1218லும் முற்றிலும் அழிக்கப்பட்டது  
டைகிரிசு ஆற்றிற்கு கிழக்கே 250 கிலோ மீட்டர் தொலைவில், கார்கேக் மற்றும் டெஸ் ஆற்றிற்கு இடையே, சக்ரோஸ் குன்றுகளின் அடிவாரத்திற்கு அடியில் தற்கால ஈரான் நாட்டின் குசெஸ்தன் மாகாணத்தில், சூஸ் நகரத்தில் அமைந்துள்ளது.  
சிதைந்து போன இப்பண்டைய நகரத்தில் மூன்று பெரிய மண் குன்றுகள் மட்டும் காட்சியளிக்கிறது.  
, பாபிலோன், சுமேரியா மற்றும் ஈலாம் நாகரீகங்களைக் காட்டும் வரைபடம்]]
# சூசா

## பழைய ஏற்பாட்டில்

யூதர்களின் பழைய ஏற்பாடு வேதத்தில் பல இடங்களில் சூசா நகரத்தைக் குறிப்பிட்டுள்ளது. குறிப்பாக எஸ்தர் புத்தகத்தில், சூசா நகரத்தை சூசன் எனக் குறிப்பிட்டுள்ளது.  
கிமு 6ஆம் நூற்றாண்டில் யூதப் பெண் எஸ்தர், அசிரியா பேரரசரின் மனைவியாக இருக்கையில், சூசா நகரத்தின் யூதர்களை இனப்படுகொலையிலிருந்து காப்பாற்றியதாக அறியப்படுகிறது.
# சூசா

## சூசா நகரத்தின் அகழாய்வு வரலாறு

. சூசா நகரத்தின் இடிபாடுகள், புருக்கிளின் தொல்லியல் அருங்காட்சியகம்]]  
1836ல் சூசா நகரத்தின் தொல்லியல் களத்தை சர் ஹென்றி ரவ்லிங்சன் மற்றும் ஆஸ்டின் ஹென்றி லயார்டு ஆகியோர் ஆய்வு செய்தனர்.  
1851ல் வில்லியம் லாப்டஸ் என்பவர் இவ்விடத்தை அகழாய்வு செய்து, இதனை பண்டைய சூசா நகரம் என்பதை உறுதி செய்தார்.  
1885 மற்றும் 1886ல் மார்சல் அகஸ்டி என்ற பிரான்சு நாட்டு தொல்லியல் அறிஞர் சூசா நகரத்தை அகழாய்வு செய்தார்.  
1897 முதல் 1911 முடிய ஜாக்குஸ் மார்கன் என்பரும், 1914 வரை ரோலண்ட் என்வரும் பண்டைய சூசா நகர சிதிலங்களை அகழாய்வு செயதனர்.  
பின்னர் மெகுயின்னம் எனும் பிரான்சு நாட்டவரால் 1940 வரை சூசா தொல்லியல் களம் அகழாய்வு செய்யப்பட்டது. பின்னர் பண்டைய சூசா நகரத்தின் அகழாய்வின் முடிவு அறிக்கை வெளியிடப்பட்டது.  
பின்னர் 1970 முதல் 1975 முடிய ஜீன் பெட்ரோட் சூசா நகரத்தை அகழாய்வு செய்தார்.
# சூசா

## சூசாவின் துவக்க கால குடியிருப்புகள்

சூசா அகழாய்வில் கிடைத்த வண்ண ஓவியம் தீட்டிய மட்பாண்டங்களைக் கொண்டு, சூசாவின் முதல் குடியிருப்புகள் கிமு 5,000 முதல் தோன்றியிருக்கலாம் எனக் கருதப்படுகிறது. சூசா நகர அகழாய்வில் கிடைத்த வண்ணம் தீட்டப்பட்ட பீங்கான் பாத்திரங்களைக் கொண்டு, இந்நகரம் மெசொப்பொத்தேமியா நாகரீக காலத்திய நகரம் என அறியப்படுகிறது.
# சூசா

## வரலாறு

### எலமைட்டுகளின் ஆட்சியில்

சுமேரியா நாகரீக காலாத்தில், சூசா நகரம் சூசானியர்களின் தலைநகரமாக விளங்கியது. பின்னர் ஈலமைட்டுகளின் கட்டுப்பாட்டில் சென்றது.
# சூசா

## புது அசிரிய மற்றும் மீடியாப் பேரரசில்

படைகள் சூசா நகரத்தை தீக்கிரையாக்கல்]]  
கிமு 647ல் சூசா நகரத்தை புது அசிரியப பேரரசினர் கைப்பற்றினர். பின்னர் கிமு 617ல் மீடியாப் பேரரசு சூசா நகரத்தைக் கைப்பற்றினர்.
# சூசா

## அகாமனிசியப் பேரரசில்

பாரசீகத்தின் அகாமனியசியப் பேரரசர் சைரசு, சூசா மற்றும் ஈலாம் நகரத்தை கைப்பற்றி, கிமு 540 முதல் கிமு 539 வரை ஆண்டார்.  
சைரசின் மகன் இரண்டாம் காம்பிசஸ் ஆட்சிக்குப் பின் வந்த முதலாம் டேரியஸ், சூசா மற்றும் பெர்சப்பொலிஸ் நகரங்களை மறுசீரமைத்தார். சூசா நகரம் அகாமனியசியப் பேரரசின் குளிர்கால தலைநகரமாக விளங்கியது.
# சூசா

## அகாமனிசியப் பேரரசில்

### இசுலாமிய ஆட்சியில் சூசா நகர அழிவுகள்

வரலாற்றில் சூசா நகரம் மூன்று முறை அழிக்கப்பட்டது. முதன் முறையாக அசுபானியர்களால் கிபி 647லும், இரண்டாவதாக இசுலாமியர்களால் கிபி 638லும், மூன்றாம் முறையாக மங்கோலியர்களால் கிபி 1218லும் முற்றிலும் அழிக்கப்பட்டது.
# சூசா

## இதனையும் காண்க

- பண்டைய அண்மை கிழக்கு
- ஈலாம்
- பெர்சப்பொலிஸ்
- ஊர்
- பண்டைய டமாஸ்கஸ் நகரம்
- பண்டைய அண்மை கிழக்கின் நகரங்கள்
# இட்ரியம்(III) சல்பேட்டு

**இட்ரியம்(III) சல்பேட்டு** *(Yttrium(III) sulfate* என்பது Y<sub>2</sub>(SO<sub>4</sub>)<sub>3</sub> என்ற வாய்ப்பாட்டைக் கொண்ட கனிம வேதியியல் சேர்மம் ஆகும். வெண்மை நிறத்துடன் காணப்படும் இட்ரியத்தின் சல்பேட்டு உப்பான இச்சேர்மம் நீரில் கரைகிறது. இட்ரியம் செசுகியுசல்பேட்டு, இட்ரியம் சல்பேட்டு என்ற பெயர்களாலும் இதை அழைக்கிறார்கள்.
# இட்ரியம்(III) சல்பேட்டு

## வினைகள்

இட்ரியம்(III) சல்பேட்டு சேர்மம் சீசியம் சல்பேட்டுடன் வினைபுரிந்து டிரைசல்பேட்டோயிட்ரேட்டு(III) சேர்மத்தைக் கொடுக்கிறது.
- Y<sub>2</sub>(SO<sub>4</sub>)<sub>3</sub> + 3Cs<sub>2</sub>SO<sub>4</sub> → 2Cs<sub>3</sub>[Y(SO<sub>4</sub>)<sub>3</sub>]  
ருபீடியம் சல்பேட்டுடன் இட்ரியம்(III) சல்பேட்டு வினைபுரிந்து ருபீடியம் டிரைசல்பேட்டோயிட்ரேட்டு(III) சேர்மத்தைக் கொடுக்கிறது.
- Y<sub>2</sub>(SO<sub>4</sub>)<sub>3</sub> + Rb<sub>2</sub>SO<sub>4</sub> → Rb<sub>3</sub>[Y(SO<sub>4</sub>)<sub>3</sub>]
பொட்டாசியம் சல்பேட்டுடன் இட்ரியம்(III) சல்பேட்டு வினைபுரிந்து பொட்டாசியம் டிரைசல்பேட்டோயிட்ரேட்டு சேர்மத்தைக் கொடுக்கிறது.  
- Y<sub>2</sub>(SO<sub>4</sub>)<sub>3</sub> + 3K<sub>2</sub>SO<sub>4</sub> → 2K<sub>3</sub>[Y(SO<sub>4</sub>)<sub>3</sub>]
# இட்ரியம்(III) சல்பேட்டு

## தயாரிப்பு

இட்ரியம் ஐதராக்சைடுடன் கந்தக அமிலத்தைச் சேர்த்து வினைபுரியச் செய்வதால் இட்ரியம்(III) சல்பேட்டு உருவாகிறது.
2Y(OH)<sub>3</sub> + 3H<sub>2</sub>SO<sub>4</sub> → Y<sub>2</sub>(SO<sub>4</sub>)<sub>3</sub> + 6H<sub>2</sub>O.
# வார்ப்புரு:NFT player

}</includeonly>
| }.html |title=} |work=National Football Teams ||publisher=Benjamin Strack-Zimmerman| accessdate=} }}
}}
| <span>&#123;&#123;NFT player&#125;&#125; template missing ID and not present in Wikidata.</span>
}}}
| }|category=NFT template with ID|namespaces=0}}
}}<noinclude>  
</noinclude>
# கோரேகாவ் போர்

**கோரேகாவ்போர்** (**Battle of Koregaon**) என்பது 1881 சனவரி 1 அன்றுபிரித்தானிய கிழக்கிந்திய நிறுவனம் மற்றும்மராத்தியப்பேரரசின்பேஷ்வாவின் படைகளுக்கு இடையில் கோரேகான் பீமா என்ற இடத்தில் நடந்த போரைக் குறிப்பது ஆகும். இந்தப் போரில் பிரித்தானியப் படையின் சார்பில் போரிட்ட வீரர்களில் மராத்திய தலித்துகளான மஹர் இனத்தவர் பெரும்பான்மையாக இருந்தனர்.  
பேஷ்வா இரண்டாம் பாஜி ராவ் தலைமையில் 28 ஆயிரம் மராட்டியர்களைக்கொண்ட படையைக்கொண்டு புனேயை தாக்க முற்பட்டார்.தாக்க செல்லும் வழியில், 800 படை வீரர்களைக் கொண்ட கிழக்கிந்திய கம்பெனியின் படைப்பிரிவு ஒன்றை அவர்கள் எதிர்கொண்டனர். அது புனேயில் பிரித்தானிய துருப்புக்களின் வலிமையை அதிகரிப்பதற்காக சென்று கொண்டிருந்தது. கோரேகாவில் இருந்த கிழக்கிந்திய படையுடன் சண்டையிடுவதற்காக பேஷ்வா தன்னுடைய இரண்டு ஆயிரம் படைவீரர்கள் கொண்ட பிரிவையும் அனுப்பினார்.கேப்டன் பிரான்சிஸ் ஸ்டாண்டனின் தலைமையின் கீழ், கிழக்கு இந்திய கம்பனியின் இந்த குழு கிட்டத்தட்ட 12 மணி நேரம்பேஷ்வாவின்படைகளை எதிர்கொண்டது.ஒரு பெரிய பிரித்தானிய படை உதவிக்கு வரும் சூழ்நிலை ஏற்பட்டால் வெற்றி எளிதாக இருக்காது என்றுஅஞ்சியபேஷ்வாவின் படை பின்வாங்கிச்சென்றது.  
அந்தப் போர்வெற்றியின் நினைவாகஆங்கிலேயர்களால்கோரேகாவ் பீமாவில் வெற்றித்தூண் நிறுவப்பட்டது. வெற்றித் தூணில் போரில் கொல்லப்பட்ட 49 வீரர்களின் பெயர்கள் பொறிக்கப்பட்டன. இதில் 22 பேர் மஹர் தலித் வீரர்களின் பெயரும் அடங்கும்.  
இந்தப் போர் வெற்றியை உயர் ஜாதி பேஷ்வாக்களின் மீதான தங்களின் வெற்றியின் ஒரு அடையாளமாகவும் தங்களின் முன்னோர்களை நினைவுகூரும் விதமாக, ஒவ்வோர் ஆண்டும் சனவரி 1ஆம் தேதி, அந்த நினைவிடத்துக்குச் சென்று, மஹார் இன மக்கள் கொண்டாடுகின்றனர். 2018 ஆம் ஆண்டு சனவரி மாதம் 1 ஆம் தேதி, பீமா கோரேகாவ் போர் வெற்றியின்
200வது ஆண்டு நினைவு நாளன்று அஞ்சலி செலுத்தச் சென்ற தலித் மக்கள் மீது தாக்குதல் நடத்தப்பட்டதால் பகுஜன் படைகள் மற்றும் பிராமணிய சக்திகளுக்கு இடையே மோதல்கள் ஏற்பட்டன. வன்முறை வெடித்தது, ஒருவர் கொல்லப்பட்டார், பலர் காயமடைந்தனர். இந்த சம்பவத்தில் ஏராளமான வாகனங்கள் அடித்து நொறுக்கப்பட்டன.
# ழீன் மூயெல்லர்

**ழீன் மூயெல்லர்** *(Jean Mueller)* (பிறப்பு: 1950) ஓர் அமெரிக்க வானியலாளர் ஆவார். இவர் வால்வெள்ளிகளையும் சிறுகோள்களையும் பல மீவிண்மீன் வெடிப்புகளையும் கலிபோர்னியாவில் உள்ள பலோமார் வான்காணகத்தில் இருந்து கண்டுபிடித்துள்ளார்.
# ழீன் மூயெல்லர்

## தகைமைகள்

மூயெல்லரின் வான்பொருள்கள் கண்டுபிடிப்புகளுக்காக முதன்மைப் பட்டை சிறுகோளாகிய அங்காரியா குடும்பம் 4031 மூயெல்லர் இவரது நினைவாகப் பெயரிடப்பட்டுள்ளது. இது 1985 பிப்ரவரி 12 இல் கரோலின் சூமேக்கரால் பலோமார் வான்காணகத்தின் 18 இஞ்சு சுகிமிடு ஒளிப்படக் கருவியால் கண்டறியப்பட்டு, சிறுகோள் 1985 CL எனப் பெயரிடப் பட்டிருந்தது.  
}}
# ழீன் சுவாங்கு

**ழீன் எபு சுவாங்கு** *(Jean Hebb Swank)* ஓர் அமெரிக்க்க வானியற்பியலாளர் ஆவார். இவர் கருந்துளைகள், நொதுமி விண்மீன்கள் ஆய்வுக்காகப் பெயர்பெற்றவர்.
# ழீன் சுவாங்கு

## இளமையும் கல்வியும்

சுவாங்கு 1961 இல் பிரின் மாவர் கல்லூரியில் இயற்பியலில் இளங்கலைப் பட்டம் பெற்றார். பிரின் மாவரில் அமைந்த இவரது இரு இயற்பியல் பேராசிரியர்கள் கலிபோர்னியா தொழில்நுட்ப நிறுவனத்தின் முன்னாள் மாணவர்கள். எனவே இவ்விருவரும் சுவாங்கை கலிபோர்னிய தொழில்நுட்ப நிறுவனத்தில் பட்டமேற்படிப்பு தொடரும்படி வற்புறுத்தினர். இவர் இயற்பியலில் தன் முனைவர் பட்டத்தை 1967 இல் சுட்டீவே பிரவுட்சுசி வழிகாட்டுதலின்கீழ் பெற்றார். இவரது முனைவர் பட்ட ஆய்வுரை "நொதுமன்-மின்னன் ஊடாட்ட்த்தில் கதிர்வீச்சுத் திருத்தங்கள்" என்பதாகும்.
# ழீன் சுவாங்கு

## கல்விப் பணி

இவர் 1966 முதல் 1969 வரை இலாசு ஏஞ்சலீசில் அமைந்த கலிபோர்னியா அரசு பல்கலைக்கழகத்தில் உத்விப் பேராசிரியராகப் பணியில் சேர்ந்து கல்வி கற்பித்துள்ளார். திருமணத்துக்குப் பிறகு இவர் இல்லினாயிசு சென்று 1969 முதல் 1971 வரை சிகாகோ அரசு பல்கலைக்கழகத்தில் கல்வி கற்பித்தார். இக்கலம் 1995 இல் ஏவப்பட்டது. இவருக்கு 1999இல் புரூனோ உரோசி பரிசும் ஏல் பிராதித் பரிசும் வழங்கப்பட்டன. இவை X-கதிர்_நேர அமைவு தேட்டக்கலத் திட்ட முதன்மைப் பங்கேற்புக்காகவும் அதனால் விளைந்த உயர்நேரப் பிரிதிறன் சார்ந்த செறிந்த வானியற்பியல் வான்பொருள்களின் கண்டுபிடிப்புகளுக்கான நோக்கீடுகளுக்காகவும் வழங்கப்பட்டன.  
சுவாங்கு நாசாவின் ஈர்ப்பும் அறுதிக் காந்தவிசையும் காணும் சிறுதேட்டக்கலத் திட்ட்த்தின் (ஜெம்சுத் திட்டம்) முதன்மை ஆய்வாளராக அமர்த்தப்பட்டார். ஆனால் இந்த ஜெம்சுத் திட்டப் பாதீடு 20 முதல்30% கூடுதலாக அமைந்தமையால் 2012 இல் தள்ளுபடி செய்யப்பட்டது.  
கோடார்டு விண்வெளி பறப்பு மையத்தில் பணிபுரிந்தபோது, சுவாங்கு தனது ஆய்வை கருந்துளைகளும் நொதுமி விண்மீன்களும் வெளியிடும் X-கதிர் உமிழ்விலேயே குவித்தார். இவர் நாசாவில் பணிபுரிந்த தன் வாழ்நாளில் 300 க்கும் மேலான அறிவியல் கட்டுரைகளை பல அறிவியல் இதழ்களிலும் நாசா வெளியீடாகவும் வெளியிட்டுள்ளார். இவருக்கு 2013 ஜூனில் நாசா தனித்தகவு சேவை பதக்கம் வழங்கப்பட்டது.  
சுவாங்கு 2013 இல் ஓய்வு பெற்றார். கோடார்டு விண்வெளி பரப்பு மையம் இவரது வாழ்க்கைக் குறிப்பில் இவரைத் தகைமை அறிவியலாளராகப் பட்டியலிட்டுள்ளது.
# ழீன் சுவாங்கு

## சொந்த வாழ்க்கை

இவர் மேரிலாந்து பல்கலைக்கழக்க் கோடை ஆராய்ச்சி நிகழ்ச்சியில் பங்கேற்ரபோது அங்கே உலோவல் ஜேம்சு சுவாங்கு எனும் இயற்பியலாளரைச் சந்தித்துள்ளார். ஜேம்சு சுவாங்கு இல்லினாயிசில் உள்ள தேசிய சுழன்முடுக்கி ஆய்வகத்தில் வேலையில் சேர்ந்ததும் இருவரும் திருமணம் செய்து கொண்டனர்.
# யூடித் பைப்பர்

**யூடித் இலின் பைப்பர்** *(Judith Lynn Pipher)* (பிறப்பு: 1940) ஓர் அமெரிக்க வானியற்பியலாளரும் நோக்கீட்டு வானியலாளரும் ஆவார். இவர் உரோசெசுட்டர் பல்கலைக்கழகத்தின் வானியல் துறை தகைமைப் பேராசிரியர் ஆவார். இவர் 1979 முதல் 1994 வரையில் சி. ஈ. கே. மீசு வான்காணக இயக்குநராக இருந்தார். இவர் விண்வெளித் தொலைநோக்கிகளுக்கான அகச்சிவப்புக் கதிர் காணி அணிகளை உருவாக்கினார்.
# யூடித் பைப்பர்

## தகைமைகளும் விருதுகளும்

இவர் உரோசெசுட்டர் பல்கலைக்கழகத்தில் இருந்து 2002 இல் சுசான் பி. அந்தோனி வாழ்நாள் சாதனை விருதைப் பெற்றார். இவர் 2007 இல் தேசியப் புகழ் மகளிர் கூட்த்தில் சேர்க்கப்பட்டார். அதிலிருந்து இவர் ஆட்சிப்பணிகளிலும் ஈடுபடலானார். கண்டுபிடிப்பு (*Discover*) இதழின் 2009 ஆம் ஆண்டுக் கட்டுரை ஒன்று இவரை அகச்சிவப்புக் கதிர் வானியலின் தாய் எனப் பராட்டுகிறது. சிறுகோள் 306128 பைப்பர் இவரது நினைவாகப் பெயரிடப்பட்டது.  
}}